

**Åpenhetsloven**

Åpenhetsloven pålegger større virksomheter i Norge å redegjøre for aktsomhetsvurderinger knyttet til menneskerettigheter og anstendige arbeidsforhold i verdikjeden.

**Om selskapet**

Kumera Marine AS har hovedkontor i Sandefjord med avdelinger på Hjelset/Molde og på Stord.

Kumera Marine er 100% eid av Kumera Corporation – et familieselskap med hovedkontor i Riihimäki/Finland. Kumera Corporation har virksomheter i en rekke land og produksjon i Finland, Norge, Tyskland, Østerrike og Kina. Konsernets omsetning er i overkant av 1 milliard NOK og virksomheten har rundt 800 ansatte.

Kumera Marine selger og produserer fremdriftsløsninger i hovedsak bestående av gearboxer og propellere til ulike fartøystyper. Produksjon av gearboxer foregår ved selskapets hovedkontor i Sandefjord mens propellerne produseres ved vår avdeling på Hjelset.

Kumera Marine omsatte for drøyt 130 mill. NOK i 2022 og hadde ved utgangen av året ca. 50 ansatte.

**Redegjørelse 2022 Åpenhetsloven**

Kumera Marine AS sin redegjørelse for 2022 er følgende ;

Innledning

Redegjørelsen er utarbeidet av Kumera Marine AS iht. kravene i åpenhetsloven og er gjeldende for Kumera Marine sin operasjon.

Formålet er å gjøre rede for vår prosess for aktsomhetsvurderinger, prosessens funn/resultater samt retningslinjer fremtidige planer for arbeid med å fremme bærekraftig virksomhet med hensyn til menneskerettigheter og anstendige arbeidsforhold.

Rapporten gjelder perioden 1/7-22 – 31/12-22.

Organisasjon, driftsområder og generelt om våre leverandørkjeder

Alle ansatte og styremedlemmer i Kumera Marine er forpliktet til å følge Kumera Corporate sine etiske retningslinjer, hvilket bl.a. innebærer at internasjonale menneskerettigheter gjennom innkjøp støttes og respekteres. Det er forankret at selskaper i konsernet skal være bevisst sin rolle som innkjøper av varer og tjenester og gjennom sitt arbeid bidra til å utvikle seriøse og ansvarlige leverandørkjeder. Kumera Corporate sine etiske retningslinjer kan studeres nærmere her (link).

 

Innkjøpsansvaret i Kumera Marine er tillagt stillingen Supply Chain Manager og således også ansvaret for den daglige oppfølging og evaluering av leverandørene. Det er etablert rutiner for leverandørevalueringer som del av selskapets kvalitetssikringssystem (hvor selskapet er sertifisert iht. ISO 9001 / ISO 14001 / ISO 45001). Disse rutinene er utvidet til å dekke de spesifikke krav som følger av Åpenhetsloven mht. menneskerettigheter og anstendige arbeidsforhold.

Kumera Marine sine samlede innkjøp fordeler seg slik pr. land hvor vi i fargekoder har angitt vår vurdering av risiko for brudd på menneskerettigheter og anstendige arbeidsforhold ;



Oversikten viser at Kumera Marine i hovedsak benytter Europeiske leverandører hvor vi vurdere risiko som lav. Et ikke-marginalt kjøp er gjort fra Kina, men siden alt dette kjøpet er fra Kumera Corporation sitt datterselskap Kumera China, er risiko lav da dette selskapet drives etter forretningsprinsippene definert i Kumera-konsernet.

 

Basert på ovenforstående, er det ikke identifisert forhold i vår verdikjede som tilsier brudd på menneskerettigheter eller anstendige arbeidsforhold.

Aktsomhetsvurdering

Selv om det i forhold til enhver leverandør vi benytter skal gjelde de samme aktsomhetsvurderinger, har vi i arbeidet med Åpenhetsloven i 2022 fokusert på leverandører hjemhørende i de landene som har høy sannsynlighet for brudd på menneskerettigheter og anstendige arbeidsforhold.

Vi er kjent med at en del av våre europeiske leverandører benytter underleverandører fra land med høyere risiko, men dette er ikke evaluert i detalj for 2022 og blir derfor et neste skritt på veien for å utvikle dybden i våre evalueringer.

Listen ovenfor skal løpende oppdateres dersom det er endrede forhold eller kommer inn leverandører/leverandørland som påvirker risikosettingen.

I løpet av 2023 og i forbindelse med utarbeidelse av redegjørelse for 2023, vil vi spesifikt vurdere behovet for at vi til de leverandørene med vesentlige kjøp i land med høy risiko skal gjøre spesifikke besøk for å kunne ytterligere øke kvaliteten i våre evalueringer. I vurderingen for 2022 har det vært vår konklusjon at vi ikke har innkjøp i et tilstrekkelig omfang fra land med høy risiko som tilsier at leverandørbesøk har vært formålstjenlig.

Generelt om tiltak for å forebygge, begrense og stanse negative effekter

Kumera Marine vurderer alle nye leverandører før avtale inngås. Hvor grundig denne vurderingen er, baseres på verdimessig omfang, hvorvidt det er tale om enkelthandel eller rammeavtale og geografisk risiko. Undersøkelsene kan innebære internettsøk, spørreskjema, intervju og i noen tilfeller besøk hos leverandøren.

Kumera Marine vil fortsette arbeidet med sine prioriterte risikoer og leverandørkjeder der risikoen for dårlige arbeidsforhold eller menneskerettighetsbrudd anses høyest. Det forventes at effekten av dette arbeidet vil sette oss bedre i stand til å registrere avvik hos leverandører og deres underleverandører og blir bedre kjent med våre partneres tilnærming til prosesser for å sikre forhold knyttet til menneskerettigheter og anstendige arbeidsforhold. Således vil dette gi et forbedret grunnlag for vårt forebyggende arbeid på området samt grunnlag for å treffe korrigerende tiltak der dette måtte være nødvendig.